Etaplius TV

Etaplius TV – regioninis televizijos kanalas, įkurtas 1991 m. liepos 29 d. Programa matoma Šiaulių apskrityje, taip pat – visoje Lietuvoje per kabelines televizijas. 

 Istorija 

Pirmieji televizijos steigėjai buvo Šiaulių savivaldybės taryba ir Lietuvos radijas ir televizija. Pirmoji laida televizijos žiūrovams buvo parodyta 1992 m. kovo 19 d. Iš pradžių televizija buvo valstybinė. 1992 m. Lietuvos radijas ir televizija atsisakė steigėjo teisių, o 1993 m. Šiaulių savivaldybės taryba turėtas steigėjo teises perdavė miesto valdybai.

Vėliau steigėjais tapo televizijos darbuotojaihttp://www.skrastas.lt/?data=2001-01-23&rub=1143711027&id=1146653509. 1997 m. televizija tapo viešąja įstaigaŠiaulių televizija taps viešąja įstaiga // Šiaulių naujienos, Nr. 191, 1996, p. 2. 

1994 m. televizija retransliavo Baltijos televizijos programąhttp://savb.lt/wp-content/uploads/2018/04/Nr.67-1.pdf.

Nuo 2012 m. spalio 29 d. programą pradėjo transliuoti nekoduotu antžeminiu skaitmeniniu signalu. Nuo 2013 m. spalio 31 d. kanalas buvo rodomas ir internetu, tačiau dabar laidos nėra transliuojamos tiesiogiai internetu.  

Nuo 2024 m. lapkričio 1 d. Šiaulių Televizija vadinasi Etaplius TVhttps://www.manokrastas.lt/siauliu-televizija-keicia-ruba-nuo-siol-vadinsis-etaplius-tv.  

Rengiami reportažai ir filmuota medžiaga TV3 televizijai, informacija siunčiama M-1, „Žinių radijui“ ir ELTA. Televizija rengia autorines laidas, taip pat rodomos nepriklausomų prodiuserių sukurtos bei kitų regioninių televizijų perduotos laidos.

Transliuotojas – UAB „Etaplius“.

 Direktoriai 
 Stasys Sušinskas – 1991–2002 m.
 Daiva Grikšienė – 2002–2004 m.https://web.archive.org/web/20040212232840/http://www.stv.lt/index.php?a=show&what=kontaktai
 Daiva Pikturnienė – 2004–2011 m.
 Andrius Šedžius – 2018–2021 m.
 Natalija Šedžiuvienė – nuo 2021 m.https://www.siauliai.lt/lt/news/view/siauliu-meras-susitiko-su-naujaja-siauliu-televizijos-vadove-1

 Šaltiniai 

 Nuorodos 
 Oficiali svetainė

Kategorija:Lietuvos televizijos kanalai